姜漢

姜漢（？－1510年），榆林衛人。明朝軍事將領。

弘治年間，嗣世職，為榆林衛指揮使。因御史胡希顏舉薦，進都指揮僉事，充延綏遊擊將軍。弘治十八年，率眾擊退蒙古入侵寧夏。明武宗繼位后，蒙古大舉進犯宣府、大同，姜漢與副總兵曹雄、參將王戟分道馳援并有功。之後替代曹雄擔任副總兵，協守延綏。正德三年，移守涼州。次年，擢署都督僉事，充總兵官，鎮守寧夏。姜漢馭軍嚴整，得將士心，數月后，明安化王朱寘鐇謀逆，置酒召姜漢及巡撫安惟學等入宴，其中派其黨羽何錦率眾入。姜漢不屈而亡。其子姜奭逃免。平定叛亂后，詔賜祭葬《明史》（卷174）：“姜漢，榆林衛人。弘治中，嗣世職，為本衛指揮使。御史胡希顏薦其材勇，進都指揮僉事，充延綏遊擊將軍。十八年春，寇犯寧夏興武營。漢帥所部馳援，遇於中沙墩，擊敗之。賜敕獎勞。武宗嗣位，寇大舉犯宣、大，漢偕副總兵曹雄、參將王戟分道援，有功。尋代雄為副總兵，協守延綏。正德三年移守涼州。明年冬，擢署都督僉事，充總兵官，鎮寧夏。漢馭軍嚴整，得將士心。甫數月而安化王寘鐇謀逆，置酒召漢及巡撫安惟學等宴。酒半，其黨何錦等率眾入，即座上執漢。漢奮起，怒罵不屈，遂殺之。子奭逃免。賊平，訟於朝。詔賜祭葬。有司為立祠，春秋祭之。嘉靖時，復從巡撫張珩請，賜額「憫忠」。”。

参考文献

Category:明朝總兵官
Category:明朝都督僉事